Vijeće sigurnosti Ujedinjenih nacija

Vijeće sigurnosti najbitnije je tijelo Ujedinjenih nacija kojem, prema 24. članu Povelje UN-a zemlje članice organizacije povjeravaju zadatak očuvanja međunarodnog mira i sigurnosti.

 Sastav 
Vijeće sigurnosti se sastoji od 15 zemalja članica UN-a; od toga pet permanentnih (Sjedinjene Američke Države, Kina, Francuska, Ujedinjeno Kraljevstvo i Rusija) i deset nestalnih članica. Nestalne članice postavlja Generalna skupština ukoliko zadovoljavaju dva kriterija: doprinos međunarodnom miru i sigurnosti te ostalim ciljevima organizacije i pravedna geografska raspoređenost. Nestalne članice u Vijeće sigurnosti su izabrane na vremensko razdoblje od dvije godine pri čemu se na prvim sljedećim izborima za nove članove (održanih nakon što se broj članica Vijeća sigurnosti s 11 povećao na 15) dva člana Vijeća sigurnosti izaberu za vremensko razdoblje od jedne godine. Zemlja članica kojoj je mandat istekao ne može biti izabrana ponovo odmah.

 Način rada 
Vijeće sigurnosti mora biti organizovano tako da se može sastati u bilo kojem trenutku; zato su zemlje članice dužne imati svog predstavnika prisutnog 24 sata na dan. Lokacija nije tačno određena.

Svaka država članica Vijeća sigurnosti ima po jedan glas. U proceduralnim odlukama (one koje treba usvojiti da bi Vijeće sigurnosti uopće djelovalo), odluke su usvojene ako za njih glasa devet od petnaest bilo kojih zemalja članica - kako stalnih, tako i nestalnih.

Meritorne odluke usvajaju se ako za njih glasa devet članova Vijeća sigurnosti, među kojima pozitivno opredjeljenih za odluku mora biti svih pet stalnih članica.

Po 31. članu Povelje UN-a, sastancima može prisustvovati država nečlanica Vijeća kada se odluke koje ono donosi bitno tiču njenog interesa. U tom slučaju zemlji je dozvoljeno prisustvo na sastancima, ali ne i glasanje.

 Proširenje 
Današnje stanje Vijeća sigurnosti odražava sliku nakon Drugog svjetskog rata, zbog toga su Njemačka, Indija, Brazil i Japan osnovali G4. Ovaj savez ima zadatak da promoviše ove 4 zemlje da bi dobile stalno mjesto u Vijeću sigurnosti. Iako mnoge zemlje smatraju da članice G4 trebaju dobiti stalno mjesto, mnogi analitičari smatraju da se to neće još dogoditi.

 Napomene 

 Reference 

 Vanjski linkovi 



Kategorija:Ujedinjene nacije